ญี่ปุ่นเริ่มใช้อัตราภาษี 10% พร้อมส่งเสริม Cashless แล้ว - FINNOMENA
จำนวนเหรียญ 1 เยนจะลดลงอย่างมีนัยสำคัญ เมื่อญี่ปุ่นเตรียมจะขึ้นภาษีมูลค่าเพิ่มจาก 8% ในปัจจุบันเป็น 10% ในวันที่ 1 ตุลาคม รวมถึงโปรโมตการจ่ายเงินแบบ cashless ในประเทศอย่างจริงจัง
3 ต.ค. 2562

จำนวนเหรียญ 1 เยนจะลดลงอย่างมีนัยสำคัญ เมื่อญี่ปุ่นเตรียมจะขึ้นภาษีมูลค่าเพิ่มจาก 8% ในปัจจุบันเป็น 10% ในวันที่ 1 ตุลาคม รวมถึงโปรโมตการจ่ายเงินแบบ cashless ในประเทศอย่างจริงจัง
ปัจจุบัน เหรียญ 1 เยนเป็นเหรียญที่ยังมีการใช้งานอยู่อย่างแพร่หลาย โดยจากรายงานจากธนาคารญี่ปุ่น Bank of Japan ระบุว่าตอนนี้เหรียญ 1 เยนยังมีใช้งานหมุนเวียนอยู่ในระบบราว 37,500 ล้านเหรียญ แต่จำนวนนี้ก็ถือว่าลดลงมาอยู่เรื่อย ๆ เมื่อนับจากจุดสูงสุดในปี 2002 ที่ 41,000 ล้านเหรียญ
ในอดีต ญี่ปุ่นเก็บภาษีที่ 5% และการปรับภาษีขึ้นมาเป็น 8% ในปี 2014 ก็คาดการณ์กันว่าความต้องการใช้งานเหรียญ 1 เยนจะมากขึ้น แต่โดยรวมแล้วจำนวนเหรียญ 1 เยนที่หมุนเวียนในระบบก็ยังเป็นเทรนด์ขาลง โดยลดลงมาแล้วกว่า 10% ในระยะเวลาราว 20 ปี
อีกปัจจัยหนึ่งคือการเติบโตของสังคมไร้เงินสด แม้ในประเทศญี่ปุ่นจะช้ากว่าประเทศอื่น ๆ แต่เทรนด์นี้ก็ยังคงเติบโตอยู่เรื่อย ๆ แม้จะขึ้นภาษีเป็น 10% แต่รัฐบาลก็จะวางแผนจะทำระบบให้ผู้ซื้อสินค้ากับร้านค้าขนาดเล็กรับคะแนนสะสมสูงสุดถึง 5% หากจ่ายด้วยวิธีจ่ายเงินที่ไม่ต้องใช้เงินสดด้วย
ที่มา : https://brandinside.asia/1-yen-coin-will-decrease-significately-after-10-percent-tax-and-cashless-promote/
แท็ก:
แชร์บทความ: